En røgalarm var efter al sandsynlighed en medvirkende årsag til, at alle personer blev reddet ud af en gård på Bredkærvej ved Hjørring natten til søndag. Detr fortæller vagtchef ved Nordjyllands Politi Bruno Brix. Nordjyllands Beredskab modtog alarmen klokken 23.33, og ifølge vagtchefen blev familien vækket af en røgalarm. Årsagen til branden skal sandsynligvis findes i nogle elinstallationer. Der er en del røg og sodskade i bygningen, men brandvæsenet fik hurtig kontrol over flammerne. Klokken 05.07 lød alarmen igen. Denne gang var der brand i en lejlighed på Skelagervej i Aalborg, hvor en 56-årig kvinde blev reddet ud af sin lejlighed. Ifølge vagtchef Bruno Brix var årsagen til branden et væltet stearinlys. Ingen andre beboere i opgangen blev evakueret.

Opsummering:
Ingen tilskadekomne ved brand på gård ved Hjørring og i lejlighed i Aalborg.